Mahsulot Qozog‘iston orqali yetkazib beriladi. Foto: Igor Onuchin / TASS Qozog‘istonning «QazTransOyl» kompaniyasi mart oyida O‘zbekistonga 25 ming tonna Rossiya neftini tashishni rejalashtirmoqda, deb xabar berdi Kazinform. Kompaniya matbuot xizmati ma’lumotiga ko‘ra, Qozog‘iston Energetika vazirligi tomonidan tasdiqlangan neft yetkazib berish jadvali mavjud. Ma’lum qilinishicha, mart oyida «QazTransOyl» Qozog‘iston hududi orqali O‘zbekistonga 25 ming tonna Rossiya neftini yetkazib beradi. Neft «Omsk - Pavlodar - Chimkent - Shag‘ir» neft quyish stansiyasi (temir yo‘l sisternalariga yuklash) orqali tashiladi. 2023 yilda «QazTransOyl» magistral neft quvurlari tizimi orqali O‘zbekistonga Rossiya nefti tranzitining umumiy rejalashtirilgan hajmi 250 ming tonnani tashkil etadi.